पाएं अपने शहर की ताज़ा ख़बरें और फ्री ई-पेपरडाउनलोड करें
महुए के हिसाब की बात को लेकर एक पिता ने ही अपने बेटे की तीर मारकर हत्या कर दी। मामला ग्राम पाडोला के होली फलिया का है। दरअसल, यहां रहने वाले कुंवर सिंह हटिला (45) अपने घर पर खाट पर सो रहा था। तभी उसके पिता बचूड़ा हटीला तीर कमान साथ लेकर आया और कुंवरसिंह से विवाद करने लग गया।
विवाद का कारण यह था कि पिछले दिनों बचूड़ा में जो महुआ बेचा था। उसमें उसका पुत्र कुंवरसिंह हिस्सा मांग रहा था। इसी बात को लेकर दोनों के बीच बड़ा विवाद हो गया और बचूड़ा ने कुंवर सिंह को तीर मार दिया। जो उसके पेट की नाभी के पास जाकर लगा।
इसके बाद बचूड़ा वहां से भाग गया, तभी पास से कुंवरसिंह के पुत्र-पत्नी और उसकी मां वहां पहुंचे और तत्काल कुंवरसिंह को कट्ठीवाड़ा अस्पताल ले गए। जहां उनकी स्थिति गंभीर होने की वजह से उन्हें छोटा उदयपुर रेफर कर दिया गया। वहां से भी उसे दाहोद रेफर किया गया, लेकिन रास्ते में ही उनकी मौत हो गई। पुलिस ने मामले में धारा 302 भादवि के तहत बचूड़ा के खिलाफ प्रकरण दर्ज कर उसकी तलाश शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn